ET
24.5.2022
Euroopa Liidu Teataja
C 208/7
Eelteatis koondumise kohta (Juhtum M.10686 – LOV GROUP / BETCLIC EVEREST GROUP) Võimalik lihtsustatud korras menetlemine (EMPs kohaldatav tekst)
(2022/C 208/06) 1.
13. mail 2022 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — Lov Group Invest („Lov Group“, Prantsusmaa), — Betclic Everest Group („BEG“, Prantsusmaa), mis kuulub praegu äriühingutele Lov Group ja Société des Bains de Mer de Monaco („SBM“, Monaco).
Lov Group omandab BEGi üle täieliku ainukontrolli ühinemismääruse artikli 3 lõike 1 punkti b tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— Lov Group: investeerimisühing, mille põhitegevus on audiovisuaalse sisu tootmine interneti hasartmängude sektoris oma praegu ühiselt kontrollitava tütarettevõtja BEG kaudu; lisaks tegutseb ta ka luksushotellide ja toiduainete sektoris; — BEG: online-spordikihlveod, kasiinomängud, pokkeri- ja hobuste võiduajamiste teenused. 3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.10686 – LOV GROUP / BETCLIC EVEREST GROUP Märkusi võib saata komisjonile elektronposti, faksi või postiga.
Kontaktandmed: E-post: COMP-MERGER-REGISTRY@ec.europa.eu Faks +32 22964301 postiaadress: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.